Source: http://www.jamijarvi.fi/kunta/paatoksenteko/poytakirjat/kunnanvaltuusto/getfile.php?file=1066
Timestamp: 2017-11-21 21:08:28+00:00

Document:
Pidetään valtuuston kokoushuoneessa maanantaina 7.11.2011
53 § Kokouksen laillisuus ja päätösvaltaisuus
54 § Pöytäkirjan tarkastajien valinta
55 § Lasten ja nuorten hyvinvointisuunnitelma 2011 – 2012
56 § Kiinteistöveron määrääminen vuodelle 2012
57 § Jätevedestä perittävän käyttömaksun tarkistaminen
58 § Talouden toteutuminen ajalla 1.1.-30.9.2011
59 § Vuoden 2012 tuloveroprosentin määrääminen
60 § Lisälainan myöntäminen vuoden 2011 talousarvioon
61 § Ilmoitus- ja mahdollisesti kiireellisenä käsiteltäväksi otettavat asiat
62 § Muut mahdollisesti esille tulevat asiat
Tämän kokouksen tarkastettu pöytäkirja pidetään nähtävänä Jämijärven kunnan virastossa 11.11.2011 kello 9.00 - 11.00.
Jämijärvellä 3.11.2011
Jämijärven kunta KOKOUSKUTSU 6/2011
Kunnanvaltuusto Laatimispäivämäärä: 1.11.2011
Maanantai 7.11.2011 kello 19.00
53 § KOKOUKSEN LAILLISUUS JA PÄÄTÖSVALTAISUUS 60
54 § PÖYTÄKIRJAN TARKASTAJIEN VALINTA 60
55 § LASTEN JA NUORTEN HYVINVOINTISUUNNITELMA 2011 – 2012 61
56 § KIINTEISTÖVERON MÄÄRÄÄMINEN VUODELLE 2012 62
57 § JÄTEVEDESTÄ PERITTÄVÄN KÄYTTÖMAKSUN TARKISTAMINEN 64
58 § TALOUDEN TOTEUTUMINEN AJALLA 1.1.-30.9.2011 66
59 § VUODEN 2012 TULOVEROPROSENTIN MÄÄRÄÄMINEN 67
60 § LISÄLAINAN MYÖNTÄMINEN VUODEN 2011 TALOUSARVIOON 69
61 § ILMOITUS- JA MAHDOLLISESTI KIIREELLISENÄ KÄSITELTÄVÄKSI OTETTAVAT ASIAT 70
62 § MUUT MAHDOLLISESTI ESILLE TULEVAT ASIAT 71
Jämijärven kunta KOKOUSPÖYTÄKIRJA 5/2011
7.11.2011 kello 19.00 – 19.13
Jokela Satu
Jokisalo Kari
Kujansuu Anneli
Mansikkamäki Kati
Mäntylä Tapio
Pitkänen Anneli
Hyttinen Ilkka varajäsen
Rantanen Briitta varajäsen
Rajalahti Tapio puheenjohtaja
Sorvali Timo
§§ 53 - 63
Miia Sjöman Esa Ala-Karvia
Kunnanvirasto 11.11.2011
Erkki Rudenberg Kari Jokisalo
Matti Leppihalme luovutti valtuuston puolesta onnittelukukat valtuuston II varapuheenjohtajalle Miia Sjömanille toisen poikavauvan johdosta.
Ehdotus: Kokouskutsu asialistoineen on julkipantu kunnan ilmoitustaululle 1.11.2011 ja kokouskutsu on julkaistu Pohjois-Satakunta –lehdessä 3.11.2011 ja Kankaanpään Seutu –lehdessä 3.11.2011. Kokouskutsu asialistoineen on lähetetty kaikille valtuutetuille ja kunnanhallituksen jäsenille 1.11.2011.
Kokous todetaan laillisesti koolle kutsutuksi ja päätösvaltaiseksi.
Päätös: Pöytäkirjan tarkastajiksi valittiin yksimielisesti Erkki Rudenberg ja Kari Jokisalo.
Kunnanhallitus 265 § 10.10.2011
Vuoden 2008 alussa voimaan tullut lastensuojelulaki (417/2007 12 § 1 mom.) velvoittaa kuntaa tai useampaa kuntaa yhdessä laatimaan lasten ja nuorten hyvinvoinnin edistämiseksi ja lastensuojelun järjestämiseksi ja kehittämiseksi kunnan tai kuntien toimintaa koskevan suunnitelman, joka hyväksytään kunkin kunnan kunnanvaltuustossa ja tarkistetaan vähintään kerran neljässä vuodessa. Suunnitelma on otettava huomioon kuntalain (365/1995) 65 §:n mukaista talousarviota ja - suunnitelmaa laadittaessa.
Suunnitelma on laadittu koskemaan kaikkia Pohjois-Satakunnan peruspalvelu-liikelaitoskuntayhtymän (PoSan) kuntia: Honkajoki, Jämijärvi, Kankaanpää, Karvia ja Siikainen.
Suunnitelmassa kuvataan PoSan alueen kuntien asukkaiden käytettävissä olevia kuntien, seurakuntien ja PoSan palveluja sekä tuodaan esille toimenpide-ehdotuksia lasten, nuorten ja heidän perheittensä hyvinvoinnin lisäämiseksi.
PoSan johtokunta on hyväksynyt suunnitelman kokouksessaan 27.9.2011 § 72 ja esittänyt sen edelleen perusturvalautakunnan ja kuntien hyväksyttäväksi.
Perusturvalautakunta on hyväksynyt esityksen 27.9.2011.
Hyvinvointisuunnitelma on liitteenä nro 265.1.
Ehdotus: Kunnanhallitus ehdottaa valtuustolle, että valtuusto hyväksyy lasten ja nuorten hyvinvointisuunnitelman v. 2011 – 2012 oheisen liitteen mukaisesti.
KV 55 §
Kunnanhallitus 279 § 31.10.2011
Kiinteistövero on kiinteistöveroprosentin mukainen osuus kiinteistön arvosta. Kiinteistöverolain 11 §:n mukaan kunnanvaltuusto määrää kunnan kiinteistöveroprosentin sadasosan tarkkuudella.
Vuoden 2012 kiinteistöveroprosentti tulee ilmoittaa verohallitukselle 17.11.2011 mennessä.
Vuoden 2011 verotuksessa kiinteistöveroprosenttien rajat ovat:
- yleinen kiinteistöveroprosentti 0,60-1,35
- vakituisten asuinrakennusten veroprosentti 0,32-0,75
- muiden asuinrakennusten veroprosentti voidaan määrätä 0,60-1,35 vaihteluvälin rajoissa enintään 0,60 prosenttiyksikköä korkeammaksi kuin pääasiassa vakituiseen asumiseen käytettävien rakennusten veroprosentti
- rakentamattoman rakennuspaikan veroprosentti 1,00-3,00
KiintVL:n 12 b §:ssä mainituissa kunnissa alaraja on valtuuston määräämä yleinen veroprosentti + 1,00, kuitenkin enintään 3,00 prosenttia
- Yleishyödyllisen yhteisön kiinteistöveroprosentin alaraja on 0,00
- voimalaitosten veroprosentin yläraja on 2,85.
Kunnanvaltuusto on määrännyt kiinteistöveron vuodelle 2011 seuraavasti:
- yleinen kiinteistövero 0,70 %
- vakituiset asuinrakennukset 0,35 %
- vapaa-ajan asunnot 0,85 %
- yleishyödylliset yhteisöt 0,00 %
Ehdotus: Kunnanhallitus päättää ehdottaa kunnanvaltuustolle, että se määrää kiinteistöveron vuodelle 2012 seuraavasti:
KV 56 §
Tekninen lautakunta 50 § 4.10.2011
Kunnanhallitus 281 § 31.10.2011
Vesihuoltolain mukaan vesihuollosta tulee periä käyttömaksua. Käyttö-maksu peritään kiinteistön käyttämän veden ja poisjohdetun jäteveden määrän ja laadun perusteella. Lisäksi laitos voi periä liittymismaksua ja perus-maksua sekä muita maksuja laitoksen toimittamista palveluista. Liittymis- ja perusmaksu voivat olla eri alueilla erisuuruisia, jos se on tarpeen kustannusten oikeaan kohdentamisen tai aiheuttamisperiaatteen toteuttamisen vuoksi tai muusta vastaavasta syystä. Jämijärven kunnan viemärilaitos perii käyttömaksua kiinteistön käyttämän veden perusteella sekä käyttömaksua kiinteistön käyttötarkoituksen mukaan.
Vesihuollosta perittävien maksujen tulee olla sellaiset, että pitkällä aikavälillä voidaan kattaa investoinnit ja kustannukset. Maksuihin saa sisältyä enintään kohtuullinen tuotto pääomalle. Maksujen tulee olla kohtuulliset ja tasapuoliset.
Jätevedestä peritään tällä hetkellä käyttömaksua kunnanvaltuuston 8.11.2010 hyväksymän päätöksen mukaisesti 1,60 €/m³ (alv 0 %).
Jäteveden käyttömaksua esitetään korotettavaksi n. 8 %:a. Uusi jäteveden käyttömaksu on korotuksen jälkeen 1,73 €/m³ (alv 0 %).
Jätevedenpuhdistamolle toimitettavasta umpikaivolietteestä peritään
1,73 €/m³ (alv 0 % ), aiemmin 1,60 €/m³ (alv 0 %).
Jätevedenpuhdistamolle toimitettavasta sakokaivolietteestä peritään
8,28 €/m³ perittävä taksa aiemmin 7,67 €/m³ (alv 0 %).
Päätösehdotus: Tekninen lautakunta hyväksyy jätevedestä perittävien käyttömaksujen korotukset maksutaksaluonnoksen mukaisesti ja esittää niitä edelleen kunnan-hallituksen ja kunnanvaltuuston hyväksyttäväksi. Lisäksi tekninen lauta-kunta esittää, että uudet maksutaksat astuvat voimaan 1.1.2012.
KH 281 §
Ehdotus: Kunnanhallitus hyväksyy teknisen lautakunnan esityksen ja esittää sen edelleen valtuustolle hyväksyttäväksi.
KV 57 §
Kunnanhallitus 285 § 31.10.2011
Esityslistan liitteenä nro 285.1 on talouden toteutuminen ajalla 1.1.-30.9.2011. Vertailutietona on talouden toteutuminen edellisenä vuotena vastaavana ajankohtana.
KV 58 §
Kunnanhallitus 286 § 31.10.2011
Verotusmenettelyssä annetun lain (1558/1995) 91 a §:n (1263/2001) mukaan kunnan tulee ilmoittaa tuloveroprosentin suuruus verohallinnolle viimeistään verovuotta edeltävän marraskuun 17. päivänä.
Kunta ilmoittaa tuloveroprosentin neljännesprosenttiyksikön tarkkuudella (verotusmenettelylain 91 a § 1 momentti).
Kunnan tuloverotuksen talousarvio määräytyy verotettavien tulojen yhteismäärän arvion ja tuloveroprosentin mukaan. Vuoden 2010 lopullinen kunnallisveron määrä on ennakkotiedon mukaan
4 147 377 euroa jossa laskua on edellisvuoteen -2,5 %. Yhteisöveron ennakkotieto on 305 356 euroa; muutosta edelliseen vuoteen +15,7 %.
Vuoden 2011 verotulot ovat tähän mennessä toteutumassa lähes budjetoidun mukaisesti.
Voimaan tulleiden säännösten (kuntalain muutos 578/2006) mukaan kunnan taloussuunnitelman on oltava tasapainossa tai ylijäämäinen enintään neljän vuoden pituisena suunnittelukautena, jos talousarvion laatimisvuoden taseeseen ei arvioida kertyvän ylijäämää. Taloussuunnitelman neljän vuoden tasapainovaatimus sitoo nimenomaan kuntaa, jonka taseeseen ei kerry ylijäämäeriä. Toisin sanoen kunnan, jonka talousarviovuoden taseen arvioidaan muodostuvan alijäämäiseksi tai jonka kuluvan vuoden taseeseen ei arvioida kertyvän ylijäämää, on laadittava tasapainossa oleva taloussuunnitelma.
Talousarvioluonnoksessa on kunnallisveron kasvuksi vuodelle 2012 arvioitu 1 %:a.
Talousarvioluonnon on laadittu 20,50 %:n tuloveroprosentilla (nykyinen tuloveroprosentti 19,75 %).
Tuloveroprosentin nostaminen on välttämätöntä, jotta kasvavat sosiaali- ja terveystoimen menot saadaan katettua. Harkinnanvaraisen valtionosuuden korotushakemuksen yhteydessä valtuusto hyväksyi yksimielisesti talouden tasapainotussuunnitelman, joka oli laadittu 20,50 %:n tuloverolle.
Ehdotus: Kunnanhallitus ehdottaa valtuustolle, että valtuusto päättää vuoden 2012 tuloveroprosentiksi 20,50 %.
KV 59 §
Kunnanhallitus 288 § 31.10.2011
Vuoden 2011 talousarviossa on lainanottoon varattu 660 000 euroa ja lainan lyhennyksiin 739 690 euroa.
Sosiaali- ja terveystoimen menot tulevat ylittymään reilusti budjetoidusta ja niitä ei voida kattaa muulla rahoituksella kuin lisälainan otolla.
Lisälainan tarve on tässä vaiheessa 400 000 euroa huomioiden myös PoSan v. 2010 lisäalijäämän kattamisen.
Ehdotus: Kunnanhallitus ehdottaa valtuustolle, että valtuusto päättää kattaa em. rahoitusvajeen lisäämällä lainanotto kohtaa 400 000 eurolla.
KV 60 §
Kunnanjohtaja saattoi valtuustolle tiedoksi seuraavat tapahtumat:
1. JämiBlues 10.11 klo 19.00 alkaen
2. Unicef gaala ja tanssiaiset 5.12 klo 17.00-01.00
3. Päättäjät ”torilla” K-marketin edessä 11.11 klo 15.00-17.00 vastailemassa kuntalaisten kyselyihin kuntaliitoksesta
1.) Valtuutettu Anne Lax kiitti kuntaa muistamisesta vuoden yrittäjää palkittaessa.

References: § 10
 § 1
 § 72
 § 31
 § 4
 § 31
 § 31
 § 31
 § 1
 § 31